नई दिल्ली: गुत्थी और मशहूर गुलाटी जैसे किरदार निभा चुके सुनील ग्रोवर जितने भी बड़े कॉमेडियन बन जाएं लेकिन उनका अंदाज हमेशा साधारण इनसान जैसा रहता है. तभी तो उनकी कॉमेडी में आम आदमी और उसकी जिंदगी से जुड़े जबरदस्त पंच होते हैं. वे कभी भी अपनी मन की बात कहने से नहीं रुकते और इसी वजह से कई बार उनकी कपिल शर्मा से झगड़ा भी हो गया है. लेकिन इस बार वे अपने झगड़े नहीं फोटो की वजह से सुर्खियों में हैं. उन्होंने अपने ट्विटर एकाउंट पर एक तस्वीर शेयर की है, जिसमें वे अपने बेटे मोहन के साथ रेलवे स्टेशन पर हैं. उन्होंने अपना मुंह कवर कर रखा है ताकि उन्हें कोई पहचान न सके.